බලපත්‍ර නොමැති ව කන්දසාමි නගර් රජයේ රක්ෂිතයෙන් චෙන්සෝ මගින් කපන ලද සහ ඉරන ලද බුරුත කඳන් තොගයක් ප්‍රවාහනය කරමින් සිටි වයස අවුරුදු 44 ක පුද්ගලයකු සමග කැබ් රථයක් අත්අඩංගුවට ගැනීමට විශේෂ කාර්‍ය බලකා නිලධාරින් පිරිසක් සමත් වී තිබෙනවා.විශේෂ කාර්ය බලකාය පුවරසන්කුලමි කඳවුරේ අණදෙන නිලධාරී ප්‍රධාන පොලිස් පරීක්ෂක සි.අයි.එම්.එස්. පුෂ්පකුමාර සහ පොලිස් පරීක්ෂක ඊ.එම්.ඒ.කේ. ජයසිංහ ඇතුළු නිලධාරීන් කණ්ඩායමක් විසින් අද(06) දින ජංගම මුර සංචාරක රාජකාරියේ යෙදෙමින් සිටිය දී වව්නියාව මන්නාරම් මාර්ගයේ සෙල්වනගර් මංසන්ධියේ දී සැකකටයුතු කැබ් රථයක් හදිසි පරීක්ෂාවකට ලක් කිරීමේදි යි, අදාළ සැකකරු ඇතුළු දැව තොගය සොයාගෙන තිබෙන්නේ.අත්අඩංගුවට ගන්නා ලද බුරුත දැව කඳන්වල දල වටිනාකම ලක්ෂ 10 කට ආසන්න වන බව යි වාර්තා වෙන්නේ.අත් අඩංගුවට ගත් මෙම පුද්ගලයාගෙන් වැඩිදුර ප්‍රශ්න කිරීමේ දී කලක පටන් මෙම රක්ෂිතයේ අනවසරයෙන් වටිනා දැව කපා ජාවාරමේ යෙදුණු බවට කරුණු අනාවරණය කරගෙන තිබෙනවා.